Document ID: 32013D0417

PROVEDBENA ODLUKA KOMISIJE
оd 31. srpnja 2013.
o izmjeni Priloga III. Direktivi Vijeća 2002/99/EZ o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi u pogledu dodavanja postupka obrade u cilju uklanjanja određenih opasnosti povezanih sa zdravljem životinja koje se odnose na meso
(priopćeno pod brojem dokumenta C(2013) 4853)
(Tekst značajan za EGP)
(2013/417/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 11.,
budući da:
(1)
Direktivom 2002/99/EZ utvrđuju se opća zdravstvena pravila za životinje kojima se uređuju sve faze proizvodnje, prerade i stavljanja u promet unutar Unije proizvoda životinjskog podrijetla, uključujući njihovo unošenje iz trećih zemalja.
(2)
Člankom 4. Direktive 2002/99/EZ utvrđeno je da države članice mogu odobriti, podložno ispunjavanju određenih uvjeta, proizvodnju, preradu i stavljanje u promet proizvoda životinjskog podrijetla koji potječu s državnog područja ili dijela državnog područja koje podliježe ograničenjima povezanima sa zdravljem životinja. U Prilogu III. toj Direktivi navedena je tablica s postupcima obrade koji se mogu primjenjivati na proizvode životinjskog podrijetla u cilju uklanjanja opasnosti povezanih sa zdravljem životinja koje se odnose na meso i mlijeko. Ti su postupci usklađeni s postupcima obrade koje preporučuje Svjetska organizacija za zaštitu zdravlja životinja (OIE) u relevantnim poglavljima Kodeksa o zdravlju kopnenih životinja.
(3)
Poglavlje o slinavki i šapu u Kodeksu o zdravlju kopnenih životinja sadržava postupak obrade kojim se osigurava inaktiviranje virusa slinavke i šapa u mesu.
(4)
Taj je postupak stoga potrebno uvrstiti u popis postupaka obrade naveden u tablici iz Priloga III. Direktivi 2002/99/EZ kao djelotvoran postupak za uklanjanje opasnosti od slinavke i šapa u mesu.
(5)
Osim toga, izrazu „kuga malih preživača” navedenom u tablici iz Priloga III. Direktivi 2002/99/EZ dodaje se u zagradama izraz „peste des petits ruminants” u skladu sa službenim nazivom te bolesti u Kodeksu o zdravlju kopnenih životinja. Nadalje, potrebno je izbrisati broj „1.” u naslovu tablice i izraz „MESO” prije postupaka obrade mlijeka zamijeniti izrazom „MLIJEKO”.
(6)
Prilog III. Direktivi 2002/99/EZ potrebno je stoga izmijeniti na odgovarajući način.
(7)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog III. Direktivi 2002/99/EZ zamjenjuje se Prilogom ovoj Direktivi.
Članak 2.
Ova je Odluka upućena državama članicama.
Sastavljeno u Bruxellesu 31. srpnja 2013.

Labels: 0
17
6